kamal haasan's elder brother chandrahasan passed away
కమల్ సోదరుడు చంద్రహాసన్ కన్నుమూత
ప్రముఖ నటుడు కమల్ హాసన్ సోదరుడు చంద్రహాసన్ కన్నుమూశారు.
TNN | Updated:
Mar 19, 2017, 11:56AM IST
ప్రముఖ నటుడు కమల్&zwnj;హాసన్ సోదరుడు చంద్రహాసన్ కన్నుమూశారు. లండన్&zwnj;లోని ఆయన నివాసంలో శుక్రవారం రాత్రి చంద్రహాసన్ మరణించినట్లు తెలుస్తోంది. ప్రస్తుతం ఆయన వయసు 82 సంవత్సరాలు. చంద్రహాసన్ కమల్&zwnj;కి పెద్దన్నయ్య. వృత్తి రీత్యా లాయర్ అయిన చంద్రహాసన్ తెలుగు, తమిళ భాషల్లో సుమారు 22 చిత్రాల్లో నటించారు. తమ్ముడు కమల్&zwnj;హాసన్&zwnj;తో కలసి &lsquo;రాజ్&zwnj;కమల్ ఫిల్మ్ ఇంటర్నేషనల్&rsquo; పేరుతో సొంతంగా నిర్మాణ సంస్థను నడుపుతున్నారు. దీని పర్యవేక్షణ బాధ్యతలు ఆయనే చూసుకుంటున్నారు. ఈ బ్యానర్&zwnj;లో ఇప్పటికే &lsquo;విశ్వరూనం&rsquo;, &lsquo;చీకటి రాజ్యం&rsquo;, &lsquo;ఉత్తమ విలన్&rsquo; సినిమాలు నిర్మించారు. ప్రస్తుతం &lsquo;శభాష్ నాయుడు&rsquo; నిర్మాణ దశలో ఉంది.
కాగా, చంద్రహాసన్ భార్య గీతామణి(73) కూడా గత జనవరిలో కన్నుమూశారు. చంద్రహాసన్&zwnj;కు కొడుకు, కూతురు ఉన్నారు. వీరిద్దరూ లండన్&zwnj;లో స్థిరపడ్డారు. కూతరు అను హాసన్ కూడా తమిళంలో నటించారు. టీవీ షోల ద్వారా బాగా పాపులర్ అయ్యారు. భార్య మృతిచెందిన తరవాత చంద్రహాసన్ కూతురు వద్దే లండన్&zwnj;లో ఉంటున్నారు. శుక్రవారం తీవ్ర గుండెపోటు రావడంతో కూతురు నివాసంలోనే తుదిశ్వాస విడిచినట్లు సమాచారం. అయితే చంద్రహాసన్ మృతిని కమల్&zwnj;హాసన్ పబ్లిక్ రిలేషన్స్ ఆఫీసర్ డైమండ్ బాబు ధ్రువీకరించారు. చంద్రహాసన్ మృతిపై తమిళ, తెలుగు చిత్ర పరిశ్రమలు తీవ్ర దిగ్భ్రాంతి వ్యక్తం చేశాయి. కమల్ కుటుంబానికి తమ ప్రగాఢ సానుభూతిని తెలియజేశాయి.